**ACTA ASSEMBLEA GENERAL 26/11/2023**

**Ordre del dia**

1. Presentació dinamització, rols i acord bons tractes 5’

* Ronda de presentacions 5’

1. Context 30’
   1. Consensos de l’última Assemblea General
   2. Reflexions Sessió monogràfica de cures/gestió del conflicte
2. Valoració 90’
   1. Activitats fetes
   2. Model organitzatiu
   3. Nosaltres i la flor
3. Debats pendents (recull) 30’
4. Propostes de millora 60’
5. **Presentació dinamització, rols i acords bons tractes (5’)**

Roda de presentació:

Magali - C.Economia, coope Estèvia, coope Abril

Joan - coope Estèvia i C.Economia

Alejandro - Coope Unió

Gisela - Coope Unió

Dioni taller de costura

Jordi - Coope Estèvia, C. Economia

Isabel Celma - Solterra coope d’habitatge (12:00 Se marcha Isabel)

Isabel - Sòcia i participa puntualment

Maria Joao - Coral

Toni - Biblioteca i C.Activitats

Salvatore - Els Fumats

Sonsoles - Coope Unió i C. Comunicacó

Maribel - Improvisació musical, coope Unió i C. Comunicació

Margarita - Arriba més tard, C.Economia

Arriben a les 12:00h:


Nora - Comissió impremta

Roger - Comissió impremta

Bris - Comissió Logística i Col·lectiu de músics

Dinamització: Maribel, Sonsoles, Joan i Magalí

Lectura d’acord de bons tractes:



**2. Context (30')**

**2.1. Consensos Assemblea General 19 de març de 2023. Es llegeixen:**

* 1. Les coordinadores passen a ser de només comissions.
  2. Fer un projecte de Flor Popular de mínims a tractar en coordinadora
  3. Reestructuració de comissions:
     1. Comissió d’Activitats: dotar de continguts i funcions en l’organització d’activitats a més de gestionar les sales. A més, assumeix la tasca de relació externa amb agents del barri i l’organització d’una assemblea oberta de programació (La Regadora).
     2. Comissió d’Acollida: ha de tenir protocols i criteris, així com la funció de comunicar internament els col·lectius què és la Flor i les formes de participar existents i fer un apunt sobre la funció de les activitats de cohesió. Campanya per explicar la Flor internament (campanya interna - fer protocols - enviar acta AG -
     3. Prioritzar activitats de la Flor vs activitats dels col·lectius: Es consensua que en activitats importants no es reservi sala: donar potestat a activitats.
     4. Es trasllada el debat propositiu sobre ampliar la base social de la Flor a la coordinadora
* C. d’Activitats (Toni): S’està engegant i a principi de desembre es concretarà més.
* Comissió d´Acollida. No s’ha fet per falta de mans.

**2.2. Anàlisi i reflexions de la sessió de gestió del conflicte (22 d’octubre de 2023)**

Joan explica i comenta el text enviat d'anàlisi i valoració de la jornada de treball de gestió de conflictes.

Va ser una jornada genèrica de tractament de conflictes.

Explica que hi ha manca de reconeixement tant de les persones com dels col·lectius, costa valorar la diversitat que aporten les persones. Manca d'inclusió, acceptar el que aporten les persones diferents de tu. Manca de claredat o límit del posicionament polític. Manca d'acceptació de la diversitat. Detectem certa polarització entre diferents maneres d'entendre l'espai.

**Intervencions**:

Es pregunta si totes les persones estan d’acord a solucionar el conflicte. S'explica que el conflicte no és un, que són diversos.

Diverses participants assenyalen que no han rebut el correu electrònic del grup gestor de gestió de conflictes. Es pren nota per tornar-ho a enviar.

Es comenta que malgrat la feina no s'ha aconseguit resoldre el conflicte i afegeix que és evident que una part de persones actives a la Flor avui no han assistit a l'Assemblea.

Es recorda que aquesta assemblea estava programada des del setembre, pel motiu que sigui X diguem un error de planificació o el motiu que sigui sense intenció es va programar una activitat el mateix dia. Amb aquesta situació es va proposar fer les dues activitats alhora, però és evident que hi ha una part de la flor que no hi està d'acord. A la coordinadora de novembre es va acordar fer l'assemblea el dia proposat. Així sembla que hi ha una part de la flor que decideix no assistir-hi deliberadament.

Es comenta que una cosa són els conflictes personals i o col·lectius, que cal el conflicte per avançar i cal recordar el respecte als altres i no intentar boicotejar els processos a la flor pels conflictes.

La percepció de Solterra, no era conscient dels conflictes. No es van sentir gaire ben rebuts quan van arribar amb el seu col·lectiu. Va sentir que es va tractar les cooperatives d'habitatge com a elitistes. Van començar a venir a totes les coordinadores, i de cop i volta li van dir que no podria anar-hi més. Intenten estar al dia, però no entenen el funcionament de la flor ni com es poden implicar. S'ofereix a participar a la comi de resolució de conflictes. No poden assistir els diumenges a les neteges per les condicions de les persones del seu col·lectiu. Tenen pensat presentar activitats a la flor.

**3. Valoració (90’)**

Procediment:

. Ens dividim en 2 grups heterogenis per parlar dels tres temes. Després es posa en comú:

**3.1 Activitats fetes**

**Es recullen les següents aportacions:**

* Es veuen com activitats sectoritzades, falta d’unió, i cadascú atent a les activitats que li son properes
* S’explica que des d'Activitats s’estan plantejant ajuntar activitats per unir diferents propostes i que siguin més inclusives. S’han fet i es faran **assemblees obertes** per aglutinar més persones.
* Es valora positiu que es facin les activitats que s’estan fent, ja que generen interès per part d’uns o altres.
* Es valora positiu que la informació està arribant.
* Hi ha participació externa a tallers i jams, cosa també positiva.
* Les festes tenen una bona acollida, però poca participació.
* Es valora positivament l’espai de neteja com espai de cohesió, però es podria tornar a plantejar la possibilitat d’alternar dies perquè no sempre sigui diumenge.
* Es recorda que hi ha col·lectius que no han fet l’activitat oberta (1 a l’any mínim). Comunicació recollirà quins col·lectius no l'han feta i parlarà amb elles, perquè assumeixin el compromís.
* Algunes activitats, que sempre són obertes, tenen participació però costa que les persones s'impliquin, encara que de vegades es queden a activitats que es realitzen immediatament després de l'activitat a què han vingut.
* Activitats obertes diverses augmenten la relació entre persones de diferents col·lectius i comissions (exemples: costurera, vermut, musical, jam…).
* La intergeneracionlitat és una cosa que es valora que no funciona del tot i estaria bé que tornés a funcionar.
* Es valoren positivament les activitats obertes on esta la barra oberta, es parla en concret de les musicals. Es proposa donar-los importància i activitats més lúdiques.

**3.2 Model organitzatiu**

**Es recullen les següents aportacions:**

* Que la coordinadora sigui només de comissions fa que sigui més àgil i productiva.
* Ha faltat una transició perquè tothom es fes seu el nou funcionament.
* La participació és petita en comparació al nombre de col·lectius i sòcies i hi ha molta càrrega de feina.
* El grup de comissions hauria de tenir més força i tenir més relació.
* Es proposa que les persones més implicades i participatives en les comissions es facin conscient que fan això perquè volen, demanar el mateix nivell d'implicació de totes les persones que formen la flor, segons persones que han estat en aquesta posició, és desgastar-se i passar-ho malament.
* L'acollida, ja sigui una nova veïna o col·lectiu, es troba a faltar que sigui més càlida.
* S'ha notat que, al només estar les comissions a les coordinadores, s'ha produït un distanciament més gran entre els col·lectius i les comissions, en lloc de fomentar la implicació de les persones dels col·lectius a les comissions, com s’havia plantejat a l’última AG.
* Propostes concretes:
  + Demanar que obligatòriament una persona de cada col·lectiu es posi en una comissió.
  + Que una de cada 3 coordinadores, els col·lectius puguin assistir, s’expliquin els projectes més estructurals.
  + Que sigui rotatòria la participació en les comissions.
  + Es proposa que un cop al trimestre la coordinadora inclogui un punt específic respecte als col·lectius i les altres 2 del trimestre siguin obertes als col·lectius sense obligatorietat. Es proposa poder assistir a les coordinadores una persona de cada col·lectiu, a més es pensa que no hi haurà una allau.

**3.3 Nosaltres i la flor**

**Es recullen les següents aportacions:**

* Satisfacció de pertànyer a la Flor, aquest espai és únic.
* Sentiments d'estar molt al límit amb la dinàmica de l’espai.
* Falta que sigui un espai on hi hagi il·lusió, caliu, ganes de trobar-se.
* Els rifirrafes o conflictes personals entorpeixen que el projecte tiri endavant. Es comenta que hi ha comentaris que si va aquesta persona jo no hi seré, etc., i això resta il·lusió i ganes.
* Cal tenir totes responsabilitat i consciència i tractar-nos bé.
* Cal generositat i ser condescendents.
* Falta fer activitats lúdiques i de cohesió interna entre els qui estem implicats.
* No es pot esperar que tots participem de la mateixa manera.
* Com més persones hi hagi a les comissions més senzilla serà la feina.
* Es demana al grup de gestió del conflicte que faci una mediació i tracti el conflicte concret amb les persones afectades, ja que aquesta situació està provocant bloqueigs. S’afegeixen al grup en Toni i es compta amb Isabel Celma que a l’inici de l’assemblea ha proposat unir-se al grup.
* Algunes persones expliquen que la seva manca de participació en algunes situacions, assemblees, esdeveniments oberts, es deu a falta de temps. Que, potser, en altres horaris, si podrien participar-ne més.
* Algunes persones se senten molestes per haver de repetir les coses, hi ha comentaris com que no cal venir a destorbar. Que el que es fa té un sentit i potencialitat i la gent no se n'assabenta.
* Es planteja que un espai anticapitalista no pot ser portat per persones que treballen de franc per a altres persones que l'utilitzen.
* No es pot avançar si no es respecten els protocols.
* Es creu que hi ha interessos diferents.
* Es proposa analitzar perquè les persones es cremen, tenint en compte que la resposta no és només una. El problema és col·lectiu i des d'on parlem; hi ha persones que la seva paraula té més pes.

**PAUSA**

Es llegeix un text de veïnes que no assisteixen a l'assemblea, però que demanen que sigui llegit. S'adjuntarà amb l'acta.

Es comenta que l’escrit s’hagués enviat al grup gestor i s’hagués llegit igualment.

**4. Debats pendents (recull) (30’)**

Aquest punt es deixa per a la pròxima assemblea. Es proposa recollir a les següents coordinadores les temàtiques (Recollir en quins temes es vol tenir un posicionament polític per preparar debat en assemblea) S’aprova.

**5. Propostes de millora (60’)**

Propostes de consens aprovades:

* Fer activitats més lúdiques de cohesió entre els col·lectius i les comissions (que s’incloguin les diferents generacions). Proposta: sopars de traje.
* Revisar que els col·lectius estan fent les activitats anuals obligatòries. (Ho assumeix C. Comunicació)
* Enviar documents de la jornada de resolució de conflictes (que no ha arribat)
* Reforçar la comissió d’Acollida i que aquesta faci el traspàs d’informació als col·lectius per millorar la comunicació amb aquests.
* Anar recollint en un document els temes pendents per a les assemblees.

Propostes sense consens:

* Fer obligatori que 1 persona de cada col·lectiu participi en una comissió.
* Una vegada cada 3 mesos la coordinadora estigui oberta als col·lectius, on es comentin projectes.

S'obre de nou un debat sobre aquestes opcions a les 13.55 i la sessió es tanca a les 14.25 sense consens.

El debat està dividit entre un grup que creu que ha d’afegir-se un mecanisme perquè hi hagi millor comunicació entre els col·lectius, comissions, sòcies, veïnes, i un altre grup (més reduït) que creu que cal donar més temps al funcionament actual de coordinadora de comissions i que la participació ha de ser via comissions, ja que tothom hi pot formar part.

Es decideix seguir amb el model actual perquè no hi ha consens. No es va procedir a fer una votació perquè les dinamitzadores no ho van considerar oportú per no generar una situació de bloqueig.